Eupetidae

Eupetidae er ein biologisk familie av sporvefuglar. Synet på kva familien femnar om er under endring og skil seg frå ein taksonomisk autoritet til ein annan. Dette reflekterast i sjekklister og publikasjonar. Handbook of the Birds of the World, band 12 frå 2007, tar med følgjande slekter i familien: 
 Eupetes, Cinclosoma, Ptilorrhoa, Androphobus, Psophodes, Melampitta og Ifrita
Dette utgjorde då ei heterogen gruppe av 18 artar og det karakteristiske for slektene var tidlegare flyttingar mellom ulike familiar. 

Seinare forsking viste at riksetrast, Eupetes macrocerus, ikkje er nært knytt til dei fleste andre artar som ein tidlegare trudde utgjorde Eupetidae.Om splitt av Eupetidae i oppdateringar til Clementslista desember 2009 Etter taksonomien som Clementslista speglar, er tidlegare Eupetidae-slekter plassert på følgjande vis:
etter versjon 6.5 
 Cinclosoma og Ptilorrhoa: no eigen familie Cinclosomatidae av åtte vakteltrastar
 Androphobus og Psophodes: ny familie Psophodidae av fem artar inklusive to mulgatrastar 
 Melampitta er del av paradisfuglfamilien, Paradisaeidae
etter versjon 6.7, 2012
 Blåkroneifrit, Ifrita kowaldi, blei flytta over til monarkfamilien, Monarchidae2012 Updates and Corrections, to accompany the eBird/Clements Checklist 6.7 spreadsheet Page 514, Blue-capped Ifrita Ifrita kowaldi 28. september 2012 Henta 17. februar 2013

 Noverande Eupetidae-artar 
Clementslista versjon 6.7 frå september 2012 står att med ei slekt og viser følgjande innhald i Eupetidae:

Slekt Eupetes
 Riksetrast, Eupetes macrocerus

 Referansar 

Kategori:Sporvefuglar